

PSUSA iznākumi – 2025.gada oktobris


Amlodipīns/atorvastatīns

Zāļu apraksts

· 4.4. apakšpunkts.

Jāpievieno šāds brīdinājums:
Vienlaicīga ārstēšana ar citām zālēm
[…]
Vienlaicīgas HMG-CoA reduktāzes inhibitoru (piemēram, atorvastatīna) un daptomicīna lietošanas rezultātā var būt paaugstināts miopātijas un/vai rabdomiolīzes risks (skatīt 4.5. apakšpunktu). Pacientiem, kuri lieto daptomicīnu, jāapsver <zāļu nosaukums> lietošanas īslaicīga pārtraukšana, ja vien ieguvumi no vienlaicīgas lietošanas neatsver risku. Ja no vienlaicīgas zāļu lietošanas nevar izvairīties, 2–3 reizes nedēļā jānosaka kreatīnkināzes līmenis un rūpīgi jāuzrauga, vai pacientiem nerodas kādas pazīmes vai simptomi, kas varētu liecināt par miopātiju.

· 4.5. apakšpunkts

Jāpievieno šāda mijiedarbība:
[…] Citu zāļu ietekme uz <zāļu nosaukums>  
[…]
Daptomicīns: ja HMG-CoA reduktāzes inhibitorus (piemēram, atorvastatīnu) lieto vienlaicīgi ar daptomicīnu, ziņots par miopātijas un/vai rabdomiolīzes gadījumiem. Ja no vienlaicīgas zāļu lietošanas nevar izvairīties, ieteicama atbilstoša klīniskā uzraudzība (skatīt 4.4. apakšpunktu).
[...]

•	4.8. apakšpunkts.
Orgānu sistēmu klasifikācijas sadaļā “Ādas un zemādas audu bojājumi” jāpievieno šādas nevēlamās blakusparādības ar biežumu “reti”:

Lihenoidā medikamentozā toksikodermija


Atenolols
Grozījumi, kas jāiekļauj produktu informācijas attiecīgajās sadaļās (jauns teksts pasvītrots un treknrakstā svītrots teksts ar svītrojumu)

Zāļu apraksts
•	4.4. apakšpunkts
Esošais brīdinājums jāgroza šādi:
…Var maskēt hipoglikēmijas simptomus, jo īpaši tahikardiju. Bēta blokatori var vēl vairāk palielināt smagas hipoglikēmijas risku, lietojot vienlaicīgi ar sulfonilurīnvielas atvasinājumiem. Diabēta pacientiem jāiesaka rūpīgi kontrolēt glikozes līmeni asinīs (skatīt 4.5. apakšpunktu).

•	4.5. apakšpunkts
Esošā informācija par mijiedarbību ar pretdiabēta līdzekļiem ir jāgroza šādi:
Vienlaicīga lietošana ar insulīnu un perorāliem pretdiabēta līdzekļiem var pastiprināt šo zāļu cukura līmeni asinīs pazeminošo iedarbību. Vienlaicīga bēta blokatoru lietošana ar sulfonilurīnvielas atvasinājumiem var palielināt smagas hipoglikēmijas risku. Hipoglikēmijas simptomi, īpaši tahikardija, var būt maskēti (skatīt 4.4. apakšpunktu).


Kodeīns
[bookmark: _Toc210304721]Opioīdu lietošanas traucējumi
[zālēm, kurām vienīgā indikācija ir klepus]

Zāļu apraksts
· 4.2. apakšpunkts
Lietošanas veids
…
Terapijas ilgums
Ja esošajā tekstā ir noteikts maksimālais lietošanas ilgums, tam būtu jāpievieno tālāk norādītais formulējums, nevis jāaizstāj esošais teksts.
[Zāļu nosaukums] nedrīkst lietot ilgāk nekā nepieciešams
· 4.4. apakšpunkts

Esošais brīdinājums ir jāgroza šādi (esošais attiecīgā brīdinājuma formulējums ir attiecīgi jāaizstāj ar šādu rindkopu):
Tolerance un opioīdu lietošanas traucējumi (ļaunprātīga lietošana un atkarība)
Atkārtoti lietojot opioīdus, piemēram, [zāļu nosaukums], var attīstīties tolerance, fiziska un psiholoģiska atkarība un opioīdu lietošanas traucējumi (OLT). Atkārtota [zāļu nosaukums] lietošana var izraisīt OLT. Lielāka deva un ilgāka opioīdu terapija var paaugstināt OLT attīstības risku. [Zāļu nosaukums] ļaunprātīga lietošana vai tīša nepareiza lietošana var izraisīt pārdozēšanu un/vai nāvi. OLT attīstības risks ir paaugstināts pacientiem, kuriem personīgajā vai ģimenes anamnēzē (vecākiem, brāļiem vai māsām) ir vielu lietošanas traucējumi (tai skaitā alkohola lietošanas traucējumi), aktīviem tabakas lietotājiem vai pacientiem ar citiem psihiskās veselības traucējumiem (piemēram, depresiju, trauksmi un personības traucējumiem) personīgajā anamnēzē.
Pacients ir jāinformē par OLT risku un pazīmēm, kā norādīts lietošanas instrukcijā. Ja rodas šādas pazīmes, pacientiem jāsazinās ar ārstu.
Pacientiem, kuriem rodas OLT pazīmes un simptomi un/vai parādās zāļu meklēšanas paradums, var būt jāpārskata opioīdu un psihoaktīvo zāļu (piemēram, benzodiazepīnu) vienlaicīga lietošana un jākonsultējas ar atkarību speciālistu.

· 4.8. apakšpunkts
Zem tabulas vai apraksta, kurā apkopotas blakusparādības, jāpievieno šāda rindkopa:
Atkarība no zālēm
Atkārtota [zāļu nosaukums] lietošana pat terapeitiskās devās, var izraisīt zāļu atkarību. Zāļu atkarības risks var būt dažāds atkarībā no pacienta individuālajiem riska faktoriem, devas un opioīdu terapijas ilguma (skatīt 4.4. apakšpunktu).

[bookmark: _Toc210304722]Opioīdu lietošanas traucējumi
[visām pārējām zālēm]
Zāļu apraksts
· 4.2. apakšpunkts
Lietošanas veids
…
Ārstēšanas mērķi un pārtraukšana
Pirms ārstēšanas uzsākšanas ar [zāļu nosaukums], kopā ar pacientu ir jāvienojas par ārstēšanas stratēģiju, tai skaitā ārstēšanas ilgumu un ārstēšanas mērķiem, kā arī par ārstēšanas pabeigšanas plānu saskaņā ar sāpju ārstēšanas vadlīnijām. Ārstēšanas laikā ārstam ir bieži jāsazinās ar pacientu, lai novērtētu vajadzību turpināt ārstēšanu, apsvērtu ārstēšanas pārtraukšanu un nepieciešamības gadījumā pielāgotu devu. Ja pacientam vairs nav nepieciešama ārstēšana ar kodeīnu, devu ieteicams samazināt pakāpeniski, lai novērstu abstinences simptomus. Ja nav pienācīgas sāpju kontroles, jāapsver hiperalgēzijas, tolerances un pamatslimības progresēšanas iespējamība (skatīt 4.4. apakšpunktu).
Terapijas ilgums
Ja esošajā tekstā ir noteikts maksimālais lietošanas ilgums, tam būtu jāpievieno tālāk norādītais formulējums, nevis jāaizstāj esošais teksts.
[Zāļu nosaukums] nedrīkst lietot ilgāk nekā nepieciešams.

· 4.4. apakšpunkts

Esošais brīdinājums ir jāgroza šādi (esošais attiecīgā brīdinājuma formulējums ir attiecīgi jāaizstāj ar šādu rindkopu):
Tolerance un opioīdu lietošanas traucējumi (ļaunprātīga lietošana un atkarība)
Atkārtoti lietojot opioīdus, piemēram, [zāļu nosaukums], var attīstīties tolerance, fiziska un psiholoģiska atkarība un opioīdu lietošanas traucējumi (OLT). Atkārtota [zāļu nosaukums] lietošana var izraisīt OLT. Lielāka deva un ilgāka opioīdu terapija var paaugstināt OLT attīstības risku. [Zāļu nosaukums] ļaunprātīga lietošana vai tīša nepareiza lietošana var izraisīt pārdozēšanu un/vai nāvi. OLT attīstības risks ir paaugstināts pacientiem, kuriem personīgajā vai ģimenes anamnēzē (vecākiem, brāļiem vai māsām) ir vielu lietošanas traucējumi (tai skaitā alkohola lietošanas traucējumi), aktīviem tabakas lietotājiem vai pacientiem ar citiem psihiskās veselības traucējumiem (piemēram, depresiju, trauksmi un personības traucējumiem) personīgajā anamnēzē.
Pirms ārstēšanas uzsākšanas ar [zāļu nosaukums], kā arī ārstēšanas laikā ar pacientu ir jāvienojas par ārstēšanas mērķiem un pārtraukšanas plānu (skatīt 4.2. apakšpunktu). Pirms ārstēšanas un tās laikā pacients ir jāinformē arī par OLT risku un pazīmēm. Ja rodas šādas pazīmes, pacientiem jāsazinās ar ārstu.
Pacienti būs jāuzrauga, lai konstatētu zāļu meklēšanas paraduma pazīmes (piemēram, pāragrus pieprasījumus pēc atkārtotas receptes). Tas ietver opioīdu un psihoaktīvo zāļu (piemēram, benzodiazepīnu) vienlaicīgas lietošanas pārskatīšanu. Pacientiem ar OLT pazīmēm un simptomiem jāapsver atkarību speciālista konsultācija.

· 4.8. apakšpunkts
Zem tabulas vai apraksta, kurā apkopotas blakusparādības, jāpievieno šāda rindkopa:
Zāļu atkarība
Atkārtota [zāļu nosaukums] lietošana, pat terapeitiskās devās, var izraisīt zāļu atkarību. Zāļu atkarības risks var būt dažāds atkarībā no pacienta individuālajiem riska faktoriem, devas un opioīdu terapijas ilguma (skatīt 4.4. apakšpunktu).
[bookmark: _Toc169603661][bookmark: _Toc210304723]Centrāla miega apnoja
Ja līdzīgs formulējums vēl nav ieviests, kodeīnu saturošu zāļu informācijā ieteicams izdarīt šādas izmaiņas (jaunais teksts pasvītrots un treknrakstā, dzēstais teksts pārsvītrots).
Zāļu apraksts
· 4.4. apakšpunkts
Ar miegu saistīti elpošanas traucējumi
Opioīdi var izraisīt ar miegu saistītus elpošanas traucējumus, tai skaitā centrālu miega apnoju (CMA) un ar miegu saistītu hipoksēmiju. Opioīdu lietošana paaugstina CMA risku no devas atkarīgā veidā. Pacientiem, kuriem ir CMA, jāapsver opioīdu kopējās devas samazināšana.

[bookmark: _Toc169603662][bookmark: _Toc210304724]Hiperalgēzija
Ja līdzīgs formulējums vēl nav ieviests, ieteicams izdarīt šādas izmaiņas zāļu informācijā par kodeīnu saturošām zālēm, kas indicētas sāpju ārstēšanai (jaunais teksts pasvītrots un treknrakstā, dzēstais teksts pārsvītrots).
Zāļu apraksts
· 4.4. apakšpunkts
Tāpat kā citu opioīdu gadījumā, ja palielinot kodeīna devu, netiek nodrošināta pietiekama sāpju kontrole, jāapsver opioīdu izraisītas hiperalgēzijas iespējamība. Var būt indicēta devas samazināšana vai ārstēšanas pārskatīšana.

[bookmark: _Toc169603665][bookmark: _Toc210304725]Zāļu mijiedarbība ar gabapentinoīdiem
Zāļu apraksts
· 4.5. apakšpunkts
Jāpievieno šāda informācija par mijiedarbību. Ja zāļu apraksta 4.5. apakšpunktā jau ir iekļauts identisks formulējums: “Vienlaicīga <zāļu nosaukums> lietošana kopā ar [..] var izraisīt elpošanas nomākumu, hipotensiju, dziļu sedāciju, komu vai nāvi”, esošajam teikumam var pievienot jaunu ierosināto tekstu (t. i., “gabapentinoīdi (gabapentīns un pregabalīns)”). Ja zāļu apraksta 4.5. apakšpunktā nav iekļauts identisks formulējums kā iepriekšējā teikumā, jauno ierosināto teikumu var pievienot tieši pēc jebkura esošā formulējuma par mijiedarbību ar citām centrālas iedarbības zālēm, kas var izraisīt CNS efektu pastiprināšanos (piemēram, tieši pēc vārdiem “Lietojot vienlaicīgi <zāļu nosaukums> un citas centrālas iedarbības zāles, tai skaitā alkoholu, jāņem vērā CNS efektu pastiprināšanās (skatīt 4.8. apakšpunktu)”).
<Zāļu nosaukums> vienlaicīga lietošana ar citiem centrālo nervu sistēmu nomācošiem līdzekļiem [..] un gabapentinoīdiem (gabapentīnu un pregabalīnu) var izraisīt elpošanas nomākumu, hipotensiju, dziļu sedāciju, komu vai nāvi (skatīt 4.4. apakšpunktu).

[bookmark: _Toc169603666][bookmark: _Toc210304726]Hepatobiliāri traucējumi, pankreatīts un Odi sfinktera disfunkcija
Zāļu apraksts
Esošais attiecīgā brīdinājuma formulējums jāaizstāj ar šādu tekstu, kas izcelts treknrakstā un attiecīgi pasvītrots.
· 4.4. apakšpunkts

Aknu un žults izvades sistēmas traucējumi
Kodeīns var izraisīt Odi sfinktera disfunkciju un spazmas, tādējādi paaugstinot žultsceļu simptomu un pankreatīta risku. Tādēļ kodeīns pacientiem ar pankreatītu un žultsceļu slimībām jālieto piesardzīgi.

· 4.8. apakšpunkts

Ja 4.8. apakšpunktā nevēlamās blakusparādības “pankreatīts” un “Odi sfinktera disfunkcija” jau ir iekļautas ar citu biežumu, esošais biežums ir jāsaglabā.
Orgānu sistēmu klasei “Kuņģa un zarnu trakta traucējumi” ar biežumu “nav zināms” jāpievieno šāda nevēlamā blakusparādība:
pankreatīts
Orgānu sistēmu klasei “Aknu un žults izvades sistēmas traucējumi” ar biežumu “nav zināms” jāpievieno šāda nevēlamā blakusparādība:
Odi sfinktera disfunkcija

Dorzolamīds

Zāļu apraksts

•	4.8. apakšpunkts
Orgānu sistēmu klasei (SOC) sadaļā Acu bojājumi ar biežumu “Nav zināms” ir jāpievieno šāda nevēlamā blakusparādība: 

Fotofobija


Gabapentīns
Zāļu apraksts

•	4.4. apakšpunkts.

Brīdinājums jāpievieno šādi.

Miastēnija
Gabapentīns jālieto piesardzīgi pacientiem ar miastēniju, jo pēcreģistrācijas periodā ir ziņots par miastēnijas saasināšanās gadījumiem, lietojot gabapentīnu.

Brīdinājums jāgroza šādi.

[bookmark: _Hlk122095511]Abstinences simptomi
Pēc īslaicīgas un ilgstošas ārstēšanas ar gabapentīnu pārtraukšanas vai devas samazināšanas, ir novēroti abstinences simptomi (skatīt 4.8. apakšpunktu). Pacients par to jāinformē ārstēšanas sākumā. Visbiežāk ziņotie simptomi ir trauksme, bezmiegs, slikta dūša, sāpes, svīšana, trīce, galvassāpes, depresija, neparasta pašsajūta, reibonis un savārgums. Abstinences simptomi var liecināt par atkarību no zālēm. Ja gabapentīna lietošana ir jāpārtrauc vai deva jāsamazina, ieteicams to darīt pakāpeniski vismaz 1 nedēļas laikā neatkarīgi no indikācijas (skatīt 4.2. apakšpunktu).

•	4.8. apakšpunkts.
Orgānu sistēmu klasifikācijas sadaļā “Skeleta, muskuļu un saistaudu sistēmas bojājumi” jāpievieno šāda(‑s) nevēlamā(-s) blakusparādība(-s), ar biežumu “nav zināms”:

Miastēnijas saasināšanās

Jāgroza šāda informācija par abstinences simptomiem:

*Pārtraucot īslaicīgu un ilgstošu ārstēšanu ar gabapentīnu vai samazinot devu, ir novēroti abstinences simptomi. Abstinences simptomi var parādīties neilgi pēc lietošanas pārtraukšanas vai devas samazināšanas, parasti 48 stundu laikā (skatīt 4.4. apakšpunktu).

Prednizons
Zāļu apraksts
4.4. apakšpunkts
Jāpievieno šāds brīdinājums:
Pacientiem ar hipertireozi un prednizona izraisītu hipokaliēmiju var rasties tireotoksiskā periodiskā paralīze (TPP). TPP ir jāapsver pacientiem, kuri tiek ārstēti ar prednizonu un kuriem ir muskuļu vājuma pazīmes un simptomi,  īpaši pacientiem ar hipertireozi.

Ja ir aizdomas par TPP, nekavējoties jākontrolē kālija līmenis asinīs un jāveic atbilstoši pasākumi, lai nodrošinātu normāla kālija līmeņa atjaunošanos asinīs.

Propiltiouracils
Zāļu apraksts
•	4.6. apakšpunkts
...
Grūtniecība
Grūtniecēm hipertireoze ir jāārstē atbilstoši, lai novērstu nopietnas komplikācijas mātei un auglim.
Propiltiouracils spēj šķērsot cilvēka placentu.
Pētījumi ar dzīvniekiem nav pietiekami attiecībā uz reproduktīvo toksicitāti. Epidemioloģiskie pētījumi sniedz pretrunīgus rezultātus par iedzimtās malformācijas risku. Daži epidemioloģiskie pētījumi liecina, ka propiltiouracila lietošana grūtniecības laikā ir saistīta ar nedaudz paaugstinātu iedzimtu malformāciju risku salīdzinājumā ar sievietēm bez hipertireozes, bet citi pētījumi šo saistību neapstiprina. Tomēr risks šķiet salīdzināms ar to, kas novērots sievietēm ar neārstētu klīniski izteiktu hipertireozi. 
Pirms ārstēšanas ar propiltiouracilu grūtniecības laikā ir nepieciešams veikt individuālu ieguvumu/riska novērtējumu. Propiltioiacils grūtniecības laikā jālieto mazākajā efektīvajā devā bez papildu vairogdziedzera hormonu lietošanas. Ja propiltiouracils tiek lietots grūtniecības laikā, ieteicama rūpīga mātes, augļa un jaundzimušā novērošana.
Nātrija citrāts
Zāļu apraksts

Zāļu apraksta 4.8. apakšpunktā orgānu sistēmu klasei “Imūnās sistēmas traucējumi” ar biežumu “nav zināms” jāpievieno šāda nevēlamā blakusparādība:
Anafilaktiska reakcija
Paaugstināta jutība (piemēram, nātrene)

Trimetoprims
Zāļu apraksts

•	4.4. apakšpunkts

Jāpievieno šāds brīdinājums:

Smagas ādas nevēlamās blakusparādības

Saistībā ar trimetoprima lietošanu ir ziņots par Stīvensa-Džonsona sindromu (SDžS), toksisku epidermas nekrolīzi (TEN), zāļu izraisītu reakciju ar eozinofiliju un sistēmiskiem simptomiem (drug reaction with eosinophilia and systemic symptoms; DRESS), kas var būt dzīvībai bīstami vai letāli (skatīt 4.8. apakšpunktu).

Pacienti jāinformē par ādas reakciju pazīmēm un simptomiem un rūpīgi jāuzrauga, vai nerodas ādas reakcijas.

Ja parādās pazīmes un simptomi, kas liecina par šīm reakcijām, trimetoprima lietošana nekavējoties jāpārtrauc un jāapsver alternatīva ārstēšana, ja nepieciešams.

Ja pacientam, lietojot trimetoprimu, ir radusies tāda nopietna reakcija kā, piemēram, SDžS, TEN vai DRESS, ārstēšanu šim pacientam nekad vairs nedrīkst atsākt.


•	4.8. apakšpunkts

Orgānu sistēmu klasifikācijas grupā “Ādas un zemādas audu bojājumi" ar biežumu "nav zināms" jānorāda šāda(-as) nevēlama(-as) blakusparādība(-as):

Zāļu izraisīta reakcija ar eozinofiliju un sistēmiskiem simptomiem (DRESS) 

Zāļu apraksts

•	4.3. apakšpunkts “Kontrindikācijas”

Kontrindikācijas jāgroza šādi (stingrāko esošo norādījumu drīkst saglabāt):

Grūtniecības pirmais trimestris (skatīt 4.6. apakšpunktu).

•	4.6. apakšpunkts

Jāpievieno šāda jauna informācija par zāļu radīto risku, ja zāles tiek lietotas grūtniecības laikā (stingrāko esošo norādījumu drīkst saglabāt):

Grūtniecība

Trimetoprims ir kontrindicēts grūtniecības pirmajā trimestrī (skatīt 4.3. apakšpunktu). Pētījumi ar dzīvniekiem ir pierādījuši teratogēnu iedarbību.

Epidemioloģiskos pētījumos pierādīta spontānu abortu un iedzimtu anomāliju, īpaši nervu caurulītes defektu, mutes šķeltņu un kardiovaskulāru defektu riska palielināšanās bērniem, kuru mātes grūtniecības pirmajā trimestrī ir ārstētas ar trimetoprimu. Tiek uzskatīts, ka iespējamais darbības mehānisms ir mijiedarbība ar folātiem.

Otrajā un trešajā trimestrī no lietošanas ir jāizvairās, ja vien tas nav klīniski nepieciešams.
Vankomicīns
Grozījumi, kas jāiekļauj zāļu informācijas attiecīgajos apakšpunktos (jaunais teksts ir pasvītrots un treknrakstā, dzēstais teksts pārsvītrots)

Zāļu apraksts
• 	4.8. apakšpunkts
Orgānu sistēmu klasei “Asins un limfātiskās sistēmas traucējumi” ar biežumu "nav zināms" ir jāpievieno šāda nevēlamā blakusparādība: hemolītiskā anēmija








Zāļu apraksts

•	4.8. apakšpunkts
Orgānu sistēmu klasifikācijas grupā "Psihiskie traucējumi" ar biežumu “ļoti reti" jānorāda šāda(-as) nevēlama(-as) blakusparādība(-as):

Halucinācijas.

Vankomicīns

Zāļu apraksts

• 	4.8. apakšpunkts
Orgānu sistēmu klasei “Asins un limfātiskās sistēmas traucējumi” ar biežumu "nav zināms" ir jāpievieno šāda nevēlamā blakusparādība: hemolītiskā anēmija

Zāļu apraksts
• 	4.8. apakšpunkts
Orgānu sistēmu klasei “Aknu un žults izvades sistēmas traucējumi” ar biežumu "bieži" ir jāpievieno šāda(-as) nevēlamā(-as) blakusparādība(-as): paaugstināts alanīnaminotransferāzes līmenis, paaugstināts  aspartātaminotransferāzes līmenis

Zāļu apraksts

4.4. apakšpunkts
Brīdinājums jāpievieno šādi:
Kardiovaskulāra un cerebrovaskulāra ietekme 
Pacientiem, kuri tika ārstēti ar vankomicīnu, ir ziņots par Kounis sindroma gadījumiem. Kounis sindroms ir definēts kā kardiovaskulāri simptomi sekundāri alerģiskai vai paaugstinātas jutības reakcijai, kas saistīta ar koronāro artēriju sašaurināšanos un var izraisīt miokarda infarktu.
• 	4.8. apakšpunkts
Orgānu sistēmu klasei “ Sirds funkcijas traucējumi” ir jāpievieno šāda(-as) nevēlamā(-as) blakusparādība(-as) ar biežumu "nav zināms": Kounis sindroms

